Diari Oficial de la Generalitat Valenciana


Sumari del DOGV 4036, del 05-07-2001 (2001/5982)

ORDRE de 29 de maig de 2001, de la Conselleria de Cultura i Educació, per la qual es concedix l'autorització d'obertura i funcionament en els nivells educatius que s'especifiquen en l'annex a diversos centres docents privats.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4036

Data del DOGV
:   05-07-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/5982


Data del document
:   29-05-2001

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * València
    * Sedaví
    * ensenyament privat

ORDRE de 29 de maig de 2001, de la Conselleria de Cultura i Educació, per la qual es concedix l'autorització d'obertura i funcionament en els nivells educatius que s'especifiquen en l'annex a diversos centres docents privats. [2001/M5982]
  
Els expedients han sigut iniciats a instància dels representants de la titularitat dels centres, els quals sol·liciten l'autorització per a l'obertura i funcionament en els nivells educatius que s'especifiquen en l'annex.
  
La Direcció General de Centres Docents ha declarat, per mitjà de resolucions individualitzades per a cada centre, l'adequació de les instal·lacions proposades (pel que fa a espais educatius) al que es disposa en el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris.
  
Cada expedient inclou l'informe favorable de la Unitat Tècnica de Construccions i l'informe favorable de la Inspecció Educativa a la relació de professors i titulacions respectives o, si és procedent, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol, (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.1990), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris; el Reial Decret 777/1998, de 30 d'abril (BOE de 8 de maig), pel qual es desenrotllen determinats aspectes de l'ordenació de la formació professional en l'àmbit del sistema educatiu i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament, en els nivells indicats, a cadascun dels centres que s'indiquen en l'annex, atenent el nombre d'unitats i capacitat màxima de llocs escolars que s'hi especifiquen.
  
Segon
  
Modificar, si és procedent, simultàniament, l'autorització corresponent als altres nivells educatius dels centres, en els termes que per a cadascun s'assenyalen en l'annex, com a composició resultant de la resta del centre.
  
DisposiciONS addicionalS
  
Primera
  
Els centres que no hi hagen aportat la relació de professors i les titulacions respectives hauran de fer-ho davant la direcció territorial corresponent, que l'aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents.
  
Segona
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 29 de maig de 2001
  
El conseller de Cultura i Educació,
  
MANUEL TARANCÓN FANDOS
  
ANNEX
  
Centre: Altaviana
  
Titular: Asociación para la Promoción de la Mujer Portomar
  
Domicili: c/ Almela i Vives, 5
  
Localitat: València
  
Província: València
  
Codi: 08711649
  
Ensenyaments que s'autoritzen: cicles formatius de grau mitjà i superior
  
El centre queda configurat de la següent manera:
  
- 2 grups de tècnic en Cuina amb 60 llocs escolars
  
- 1 grup de tècnic en Pastisseria i Forneria amb 30 llocs escolars
  
- 1 grup de tècnic en Restaurant i Bar amb 30 llocs escolars
  
- 1 grup de tècnic superior en Allotjament amb 30 llocs escolars
  
- 1 grup de tècnic superior en Informació i Comercialització Turística amb 30 llocs escolars
  
- 2 grups de tècnic superior en Restauració amb 60 llocs escolars
  
Centre: Sedaví
  
Titular: Colegio Sedaví, SL.
  
Domicili: c/ Isaac Peral, 40
  
Localitat: Sedaví
  
Província: València
  
Codi: 47192094
  
Ensenyaments que s'autoritzen:
  
- Educació Infantil I cicle
  
- Cicle formatiu superior en Administració i Finances
  
El centre queda configurat de la següent manera:
  
- 3 unitats d'Educació Infantil, I cicle, amb 41 llocs escolars
  
- 3 unitats d'Educació Infantil, II cicle, amb 75 llocs escolars
  
- 6 unitats d'Educació Primària, amb 150 llocs escolars
  
- 4 unitats d'Educació Secundària Obligatòria, amb 120 llocs escolars
  
- 2 grups de tècnic en Gestió Administrativa, amb 52 llocs escolars, (1 grup de 30 i altre de 22) en torn de matí
  
- 1 grup de tècnic en Comerç, amb 30 llocs escolars, en torn de matí